Otsustasin vahepeal, et linna vaatamiseks ja füüsilise koormuse tõstmiseks hakkan  tööl käima osaliselt jala. Nimelt on mul võimalus kasutada tööle minekuks bussi ja trammi, mis teeb trajektoori osas suht suure ringi ning lisaks on suur tõenäosus, et pean kumbagi vahendit ootama. Oodata mulle aga ei meeldi. Seega valisin alternatiiviks jalutamise otse kõige lähemasse trammipeatusesse läbi hoopis teise linnaosa võrreldes bussisõiduga. Jalutuskäik ise on umbes 20 minutit pikk.